Fosfolipiidid
Fosfolipiidid on fosfaatrühma sisaldavad amfifiilsed lipiidid. Fosfolipiidid koosnevad tavaliselt hüdrofiilsest peast ja hüdrofoobsetest sabadest. Hüdrofiilne "peaosa" omab fosfaatrühma tõttu laengut, sabad aga mitte. Fosfolipiidid moodustavad vägagi elastseid lipiidseid kaksikkihte, millest koosnevad rakkude sfäärilised membraanid, mis võimaldab hoida eraldi raku sisemist ja välimist keskkonda, lubades vabalt läbida väiksema läbimõõduga mittepolaarseid gaasi molekule, nagu näiteks hapniku ja süsihappegaasi molekule. Esimene bioloogilises koes tuvastatud fosfolipiid oli letsitiin.